《庚戍生日再拟去拟去岁挽歌辞》
宋代·叶茵

忆昨岁莫止，慷慨生死机。
拟韵追先哲，持为自寿诗。
成篇示叔季，心然口交非。
讵知不一霜，季兮先露晞。
兴思发永叹，载言涕肆颐。
万化同于尽，鼓铿空厖眉。
日月不我与，去去气力衰。
且进尊中醁，勿作儿女悲。
殷勤晋鼎心，趋前舞莱衣。

作者简介：吴江笠泽人，字景文。不慕荣利，萧闲自放，名其所居曰“顺适堂”，与徐玑、林洪相唱和。其诗闲雅清矫，与魏野、林逋风格相近，如《古意》、《竹风水月》等多为淡泊清雅之作。著《顺适堂吟稿》五卷。